
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύστημα πιστοποίησης φορέων και διαχείριση ενερ¬ 
γειών του Λειτουργικού Προγράμματος «Καταπολέ¬ 
μηση του Αποκλεισμού από την Αγορά Εργα¬ 
σίας». 1 

Καθορισμός αριθμού των ανά εξάμηνο επαναπροσλαμ- 
βανομένων υπαλλήλων κατά ειδικότητα σε Κρατι¬ 
κούς Παιδικούς και Βρεφονηπιακούς Σταθμούς, αρ¬ 
μοδιότητας του Υπουργείου Υγείας, Πρόνοιας και 


Κοινωνικών Ασφαλίσεων. 2 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 108473 (1) 


Σύστημα πιστοποίησης φορέων και διαχείριση ενεργειών 

του Λειτουργικού Προγράμματος «Καταπολέμηση του 

Αποκλεισμού από την Αγορά Εργασίας». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 13 του Ν. 2150/93 «Εθνικό 
Ινστιτούτο Εργασίας και άλλες διατάξεις» (ΦΕΚ 98/Α). 

2. Τις διατάξεις του άρθρου 18 παρ. 3 και 4 του Ν. 
2224/94 «Ρύθμιση θεμάτων εργασίας, συνδικαλιστικών 
δικαιωμάτων κ.λπ.» (ΦΕΚ 112/Α). 

3. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

4. Τις διατάξεις του Κανονισμού (ΕΟΚ) αριθ. 2081/93 
του Συμβουλίου της 20.7.1993. 

5. Τις διατάξεις του Κανονισμού (ΕΟΚ) αριθ. 2082/93 
του Συμβουλίου της 20.7.1993. 

6. Τις διατάξεις του Κανονισμού (ΕΟΚ) αριθ. 2084/93 
του Συμβουλίου της 20.7.1993 «Διατάξεις Εφαρμογής 
του Κανονισμού (ΕΟΚ) αριθ. 2052/88 όσον αφορά το Ευ¬ 
ρωπαϊκό Κοινωνικό Ταμείο». 

7. Την Απόφαση της Επιτροπής της Ε.Ε. με αριθ. Ε (94) 
1716 της 13.7.1993 σχετικά με την κατάρτιση του ΚΠΣ 
1994 - 1999 «Για την ανάπτυξη και τη διαρθρωτική προ¬ 
σαρμογή της Ελλάδας». 

8. Τις αποφάσεις της Επιτροπής της Ε.Ε. με αριθ. Ο (94) 
1421 και Ο (94) 1420 της 29.7.1994, σχετικά με την 


έγκριση των Επιχειρησιακών Προγραμμάτων Συνεχιζόμε¬ 
νης Επαγγελματικής Κατάρτισης και Καταπολέμησης του 
Αποκλεισμού από την αγορά εργασίας αντίστοιχα, που 
εντάσσονται στο 2ο ΚΠΣ. 

9. Τις αποφάσεις αριθ. 115372 ιαα 115373/ 
11.11.1995 (ΦΕΚ τ.Β') του Υφυπουργού και Υπουργού 
Εργασίας, ανπστοίχως «Κριτήρια Πιστοποίησης Κέντρων 
Άτυπης Συνεχιζόμενης Επαγγελματικής Κατάρτισης» και 
«Σύστημα Διαχείρισης και Παρακολούθησης Ενεργειών 
Συνεχιζόμενης Επαγγελματικής Κατάρτισης κ.λπ.». 

10. Τις διατάξεις του άρθρου 27 του Ν. 2081/1992 
(154/Α) με το οποίο προστέθηκε άρθρο 29Α του Ν. 1588/ 
1985. 

11. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού. 

12. Την κοινή απόφαση του Πρωθυπουργού και του 
Υπουργού Εργασίας αριθ. 80170/26.7.1994 (ΦΕΚ 
585/Β) «Ανάθεση αρμοδιοτήτων στον Υφυπουργό Εργα¬ 
σίας Γεώργιο Αδαμόπουλο». 

13. Το γεγονός ότι τα ολοκληρωμένα προγράμματα 
προϋποθέτουν προσεγγείσεις τόσο από πλευράς φορέων 
υλοποίησης (Κριτήρια) όσο και από ουσιαστικής πλευράς 
περιεχομένου ενεργειών, που εκφεύγουν από τα θεσμο¬ 
θετημένα πρότυπα και τις κανονιστικές ρυθμίσεις που διέ- 
πουν την υλοποίηση και διαχείριση του Επιχειρησιακού 
Προγράμματος της Συνεχιζόμενης Κατάρτισης (αποφά¬ 
σεις αριθ. 115372 και 115373/94). 

ΚΕΦΑΛΑΙΟ Α' 

ΣΥΣΤΗΜΑ ΠΙΣΤΟΠΟΙΗΣΗΣ 
ΦΟΡΕΩΝ 

Άρθρο 1 

1. Το Επιχειρησιακό Πρόγραμμα «Καταπολέμηση του 
Αποκλεισμού από την Αγορά Εργασίας», αναφερόμενο 
στην απόφαση αυτή ως «Επιχειρησιακό Πρόγραμμα (Ε.Π)» 
υλοποιείται απά πιστοποιημένους Φορείς Επαγγελματι¬ 
κής Κατάρτισης και πιστοποιημένους φορείς Συνοδευτι¬ 
κών Υποστηρικτικών Υπηρεσιών (ΣΥΥ) με ολοκληρωμένα 
προγράμματα (δέσμη πολυδιάστατων και αλληλοσυμπλη- 
ρού μενών ενεργειών) που διαμορφώνουν την πορεία 
ένταξης - επανένταξης στην αγορά εργασίας των απο¬ 
κλεισμένων προσώπων. 

Η υλοποίηση των ολοκληρωμένων προγραμμάτων επί- 

τυγχάνεται μέσα από εταιρική σχέση που διαμορφώνεται, 
κατά περίπτωση, με τη συνεργασία Φορέων εξειδικευμέ- 
νων είτε στις επί μέρους ενέργειες του προγράμματος 
είτε στην προσφορά υπηρεσιών προς τις ομάδες στόχους. 
Σε εξαιρετικές περιπτώσεις και στα Εξιδεικευμένα Κέ¬ 
ντρα δεν αποκλείεται η υλοποίηση του ολοκληρωμένου 
προγράμματος από ένα πιστοποιημένο φορέα εφόσον αυ¬ 
τός πιστοποιηθεί για την παροχή τόσο των ενεργειών κα¬ 
τάρτισης όσο και των Σ.Υ.Υ. 

2. Η επάρκεια των Φορέων Επαγγελματικής Κατάρτισης 
καθώς και των Φορέων ΣΥΥ, πιστοποιείται από το Εθνικό 
Κέντρο Πιστοποίησης Δομών Κατάρτισης. 

3. Κατά τη μεταβατική περίοδο η διαπιστωτική της 
επάρκειας των ανωτέρω φορέων γίνεται από το Εθνικό 
Κέντρο Πιστοποίησης συνεπικουρούμενο από ειδική Επι¬ 
τροπή που συγκροτείται με απόφαση του Υπουργού Εργα¬ 
σίας και στην οποία μετέχουν: 

- Εκπρόσωπος του Υπουργείου Εργασίας 

- Εκπρόσωπος των προγραμματικών φορέων, κατά πε¬ 
ρίπτωση 

- Εκπρόσωπος των φορέων συνχρηματοδότησης ενερ¬ 
γειών, κατά περίπτωση 

- Εκπρόσωπος της ΓΓΠ για την οποία πιστοποιούνται τα 
ΚΕΚ ή και εδρεύουν οι φορείς παροχής ΣΥΥ. 

- Εκπρόσωπος του ΟΑΕΔ 

-Εκπρόσωπος μη Κυβερνητικών Οργανώσεων. Κατά 
περίπτωση ο εκπρόσωπος αυτός προέρχεται από οργά¬ 
νωση εξειδικευμένη σε θέματα επαγγελματικής κατάρτι¬ 
σης της εξεταζόμενης ομάδας - στόχου και ή παροχής 
ΣΥΥ ή από το Εθνικό Δίκτυο μη Κυβερνητικών Οργανώ¬ 
σεων για την Καταπολέμηση της Φτώχειας. 

- Εμπειρογνώμονας που ορίζεται από το Υπουργείο Ερ¬ 
γασίας σε συνεργασία με την Ευρωπαϊκή Επιτροπή με 
εξειδίκευση κατά περίπτωση σε θέματα επαγγελματικής 
κατάρτισης και προβλημάτων κοινωνικοοικονομικής έντα¬ 
ξης - επανένταξης της εξεταζόμενης ομάδας στόχου. 

Άρθρο 2 

Φορείς υλοποίησης ενεργειών 
Επαγγελματικής Κατάρτισης 

1. Ενέργειες άτυπης επαγγελματικής κατάρτισης των 
ατόμων που εντάσσονται στο Ε.Π. παρέχονται από: 

α. Κέντρα άτυπης Συνεχιζόμενης Επαγγελματικής Κα¬ 
τάρτισης (ΚΕΚ), Εθνικής και Περιφερειακής Εμβέλειας 
που προβλέπονται στην απόφαση αριθ. 115372/11.11.94 
(ΦΕΚ....) του Υφυπουργού Εργασίας «Κριτήρια Πιστοποί¬ 
ησης Κέντρων Άτυπης Συνεχιζόμενης Επαγγελματικής 
Κατάρτισης», εφόσον πληρούν τις ειδικές προδιαγραφές 
που καθορίζονται στην παρούσα απόφαση. 

β. Εξειδικευμένα Κέντρα Επαγγελματικής Κατάρτισης 
και/ή Παροχής Συμπληρωματικών και Συνοδευτικών Υπη¬ 
ρεσιών για άτομα αποκλεισμένα από την αγορά εργασίας, 
αναφερόμενα στην παρούσα ως «Εξειδικευμένα Κέ¬ 
ντρα». 

Τα Εξειδικευμένα Κέντρα έχουν ως έργο την παροχή 
εξειδικευμένης Επαγγελματικής Κατάρτισης και/ή Συνο¬ 
δευτικών Υποστηρικτικών Υπηρεσιών, προσαρμοσμένων 
στις ανάγκες των πληθυσμιακών κατηγοριών των ομάδων 
- στόχων του Ε.Π. 

Τα εξειδικευμένα Κέντρα απευθύνονται: 

- στις πληθυσμιακές εκείνες κατηγορίες και άτομα, που 
δεν έχουν τη δυνατότητα να επωφεληθίούν των υπηρεσιών 


που προσφέρουν τα ΚΕΚ. 

γ. Τα Εξειδικευμένα Κέντρα λειτουργούν υπό υπάρχο¬ 
ντες ή νέους φορείς οι οποίοι δεσμεύονται: 

-να προσφέρουν υψηλής ποιότητας Επαγγελματική 
Κατάρτιση και/ή Συνοδευτικές Υποστηρικτικές Υπηρε¬ 
σίες. 

- να ενημερώνονται σε βάθος, να παράγουν τεχνογνω¬ 
σία και να προσφέρουν την πλέον σύγχρονη τεχνογνωσία 
σε θέματα επαγγελματικής κατάρτισης και κοινωνικής και 
οικονομικής ένταξης για συγκεκριμένες κατηγορίες των 
ομάδων στόχου του Ε.Π.. 

- να αποτελούν φυτώρια για την ανάπτυξη και διάδοση 
«καλών πρακτικών». 

2. Τα Εξειδικευμένα Κέντρα πρέπει να διαθέτουν ίδια 
νομική προσωπικότητα και να πληρούν: 

α. Τα γενικά κριτήρια των ΚΕΚ όπως προβλέπονται στην 
απόφαση αριθ. 115372/94 του Υπουργού Εργασίας κα¬ 
θώς και τις πρόσθετες, κατά πληθυσμιακή κατηγορία, 
προδιαγραφές που ορίζονται στα επόμενα άρθρα και 

β. Τις προδιαγραφές που ορίζονται για τους φορείς των 
ΣΥΥ. 

3. α. Τα εξειδικευμένα κέντρα μπορούν να συσταθούν 
από Ν.Π. του Δημοσίου Τομέα ή από Οργανισμούς Τοπι¬ 
κής Αυτοδιοίκησης ή από Ν.Π. του Ιδιωτικού Τομέα (μη 
κερδοσκοπικού ή εθελοντικού χαρακτήρα). 

β. Τα εξειδικευμένα κέντρα πρέπει να διαθέτουν αυτο¬ 
τελή Νομική Προσωπικότητα. Απαγορεύεται η συμμετοχή 
Φυσικού ή Νομικού Προσώπου σε περισσότερα του ενός 
εξειδικευμένου κέντρου. 

γ. Στο καταστατικό των εξειδικευμένων κέντρων πρέπει 
να καθορίζεται ως αποκλειστικός σκοπός -είτε η παροχή 
επαγγελματικής κατάρτισης και/ή Συνοδευτικών Υποστη¬ 
ρικτικών Υπηρεσιών προς μια ή περισσότερες ομάδες 
στόχους ή πληθυσμιακές κατηγορίες αποκλεισμένων από 
την αγορά εργασίας- είτε η θεματική προσέγγιση του φά¬ 
σματος ενεργειών για την κοινωνικοοικονομική ένταξη/ 
επανένταξη των αποκλεισμένων από την αγορά εργα¬ 
σίας. 

Εξαιρουμένων των θεσμοθετημένων δομών του Δημο¬ 
σίου και των εποπτευομένων από τα αρμόδια Υπουρ¬ 
γεία. 

4. Τα ΚΕΚ μπορούν να συμμετέχουν σε ολοκληρωμένα 
προγράμματα για ενέργειες επαγγελματικής κατάρτισης 
που υλοποιούνται από κοινού με άλλους φορείς μέσα από 
εταιρικές σχέσεις, όπως προβλέπονται ανωτέρω στην 
παρ. 1 του άρθρου 1. 

Τα εξειδικευμένα Κέντρα υλοποιούν ολοκληρωμένα 
προγράμματα είτε σε εταιρική σχέση με άλλους καθ’ ύλην 
αρμόδιους φορείς, είτε και αυτοτελώς, εφόσον έχουν πι¬ 
στοποιηθεί τόσο για ενέργειες Επαγγελματικής Κατάρτι¬ 
σης όσο και για Συμπληρωματικές Συνοδευτικές ενέρ¬ 
γειες. 

5. Είναι δυνατή η ανάδειξη ορισμένων από τα Εξειδικευ- 
μένα Κέντρα σε «Πρότυπα Εξειδικευμένα Κέντρα», τα 
οποία έχουν ως έργο την ανάπτυξη ανταλλαγών με αντί¬ 
στοιχη Κέντρα άλλων Κρατών - μελών, τη μεταφορά τε¬ 
χνογνωσίας, τη θεματική έρευνα και τη συλλογή πληροφο¬ 
ριών από εξειδικευμένα δίκτυα, την ανάπτυξη και εφαρ¬ 
μογή καινοτόμων μεθόδων επαγγελματικής κατάρτισης 
και παροχής Συνοδευτικών Υποστηρικτικών Υπηρεσιών, 
τη μελέτη των θεμάτων αποπεριθωριοποίησης και έντα¬ 
ξης/επανένταξης στην αγορά εργασίας ειδικών ομάδων 

αποκλεισμένων, καθώς και την εκπαίδευση εκπαιδευτι¬ 
κών και την ανάπτυξη κοινών επιχειρηματικών δραστηριο¬ 
τήτων από άτομα αποκλεισμένα από την αγορά εργα¬ 
σίας. 

Τα Πρότυπα Εξειδικευμένα Κέντρα μπορούν να λει¬ 
τουργούν σε Εθνικό ή Περιφερειακό επίπεδο, και να εξει¬ 
δικεύονται είτε θεματικώς είτε κατέΙ μεγάλες πληθυσμια- 
κές κατηγορίες. 

Αρθρο 3 

Ειδικές Προδιαγραφές 
ΚΕΚ και Εξειδικευμένων Κέντρων 

Τα Κέντρα των εδαφίων α και β της παρ. 1 του προηγού¬ 
μενου άρθρου πρέπει να πληρούν, εκτός από τα γενικά και 
ειδικά κριτήρια που καθορίζονται στην απόφαση αριθ. 
115372/94 και τις παρακάτω προδιαγραφές: 

1. Ειδική Εκπαιδευτική Εμπειρία 

Τα ΚΕΚ ή τα Εξειδικευμένα Κέντρα πρέπει να διαθέ¬ 
τουν ειδική εκπαιδευτική εμπειρία τουλάχιστον τριών (3) 
ετών σε πληθυσμιακές κατηγορίες ή ομάδες - στόχους 
του Ε.Π. 

Την ειδική εκπαιδευτική εμπειρία αρκεί να διαθέτει ο Δ/ 
ντής του Κέντρου ή ο Δ/ντής Σπουδών. 

2. Διδακτικό προσωπικό 

α. Οι εκπαιδευτές θεωρητικής κατάρτισης που χρησιμο¬ 
ποιούν τα ΚΕΚ ή τα Εξειδικευμένα Κέντρα, ανεξαρτήτως 
θεματικού πεδίου, πρέπει να διαθέτουν ειδική εκπαί¬ 
δευση και προηγούμενη ειδική εκπαιδευτική εμπειρία 
τριών (3) τουλάχιστον ετών σε θέματα εκπαίδευσης - κα¬ 
τάρτισης των ομάδων στόχων. Τα ίδια προσόντα πρέπει να 
διαθέτει και ο υπεύθυνος της πρακτικής άσκησης. 

β. Προκειμένου για εκπαιδευτές σε τμήματα στα οποία 
καταρτίζονται πρόσφυγες, μετανάστες, παλιννοστούντες 
ή άτομα προερχόμενα από γλωσσικές ή πολιτιστικές μειο¬ 
νότητες, η γνώση της γλώσσας των καταρτιζομένων απο¬ 
τελεί κριτήριο που συνεκτιμάται. 

γ. Προκειμένου να επιτευχθεί ανανέωση του εκπαιδευ¬ 
τικού δυναμικού για αποκλεισμένους από την αγορά εργα¬ 
σίας και προώθηση νέων στελεχών, τα ΚΕΚ μπορούν να 
χρησιμοποιούν σε ποσοστό όχι μεγαλύτερο από 30% των 
ωρών θεωρητικής κατάρτισης εκπαιδευτές που δεν δια¬ 
θέτουν προηγούμενη εκπαιδευτική εμπειρία, όπως προ- 
βλέπεται στην απόφαση 115372/94. 

δ. Στην ανωτέρω περίπτωση οι εκπαιδευτές υποχρεού- 
νται πριν από την έναρξη του προγράμματος επαγγελματι¬ 
κής κατάρτισης να παρακολουθήσουν ταχύρυθμο πρό¬ 
γραμμα με αντικείμενο βασικές γνώσεις για τις ιδιαιτερό¬ 
τητες των υπό εκπαίδευση ατόμων, κατά κατηγορίες ή 
ομάδες - στόχους καθώς και βασικές αρχές διδακτικής 
στις ομάδες αυτές. 

Τα ΚΕΚ ή τα Εξειδικευμένα Κέντρα έχουν την ευθύνη 
της ανωτέρω ταχύρυθμης εκπαίδευσης των εκπαιδευτών 
και υποχρεούνται να υποβάλλουν σχετική υπεύθυνη δή¬ 
λωση του Ν. 1599/86 κατά την υποβολή προτάσεων για 
ενέργειες επαγγελματικής κατάρτισης. 

Πρόγραμμα ταχύρρυθμης κατάρτισης εκπαιδευτικών 
σύμφωνα με την προηγούμενη παράγραφο πιστοποιείται 
από τον Εθνικό Φορέα Πιστοποίησης Δομών Κατάρτισης 
και εκτελείται από φορείς που εξουσιοδοτεί το Υπουργείο 
Εργασίας. 

3. Κτιριακή Υποδομή και Εξοπλισμός 

Τα ΚΕΚ πρέπει να διαθέτουν τις ανάγκαίες διευκολύν¬ 


σεις και τον εξοπλισμό που θα επιτρέπει την ομαλή παρα¬ 
κολούθηση και την πρακτική άσκηση των καταρτιζομένων 
κατά ομάδα στόχο, εφόσον αυτό απαιτείται, κατά περί¬ 
πτωση. 

Για την κτιριακή υποδομή ισχύει η αριθ. 115372/94 
απόφαση. 

Τα εξειδικευμένα Κέντρα πρέπει να διαθέτουν τις πα¬ 
ρακάτω υποδομές: 

4. Α' Εξειδικευμένα Κέντρα Εθνικής Εμβέλειας 

α. Ο ελάχιστος συνολικός χώρος του Εξειδικευμένου 
Κέντρου Εθνικής Εμβέλειας πρέπει να είναι τουλάχιστον 
500 τ.μ. στα οποία δεν συμπεριλαμβάνονται χώροι, ο χώ¬ 
ρος του λεβητοστασίου και ο χώρος του ανελκυστήρα). 

Ο ανωτέρω συνολικός χώρος πρέπει να κατανέμεται σε: 

αα. Έδρα τουλάχιστον 300 τ.μ. 

ββ. Δύο παραρτήματα τουλάχιστον 100 τ.μ. έκαστο. 

Η έδρα του Εξειδικευμένου Κέντρου μπορεί να στεγά¬ 
ζεται σε ενιαίο χώρο (κτίριο) ή και σε περισσότερα του 
ενός κτίρια. Από το απαιτούμενο εμβαδόν (300 τ.μ.) τα 
230 τ.μ. τουλάχιστον πρέπει να καλύπτουν χώρους κατάρ¬ 
τισης. 

β. Η ελάχιστη επιφάνεια του χώρου των αιθουσών διδα¬ 
σκαλίας πρέπει να είναι 3 τ.μ. ανά καταρτιζόμενο ενώ η 
ελάχιστη επιφάνεια χώρου διαλειμμάτων (εκτόνωσης) 
πρέπει να είναι τουλάχιστον 1,5 τ.μ. ανά καταρτιζό¬ 
μενο. 

γ. Το Εξειδικευμένο Κέντρο, ανά κτίριο πρέπει να δια¬ 
θέτει δύο (2) τουλάχιστον τουαλέτες, κατάλληλα εργονο- 
μικά διευθετημένες εφόσον πρόκειται για Εξειδικευμένο 
Κέντρο ΑΜΕΑ. 

δ. Δεν επιτρέπεται να χρησιμοποιούνται για αίθουσες 
διδασκαλίας, υπόγειοι χώροι. Επιτρέπεται η χρήση των 
υπογείων για χώρους εργαστηρίων, με την προϋπόθεση 
ότι αυτοί διαθέτουν τον απαραίτητο τεχνικό φωτισμό και 
εξαερισμό. 

Η συμμόρφωση με τις προδιαγρφές αυτές διαπιστώνε¬ 
ται από το Εθνικό Κέντρο Πιστοποίησης Δομών Κατάρτι¬ 
σης. 

ε. Όπου αναφέρονται διαστάσεις σε σχέση με αριθμό 
καταρτιζομένων νοείται ο αριθμός των ταυτοχρόνως κα¬ 
ταρτισμένων (ανά βάρδια). 

στ. Σε κάθε περίπτωση θα πρέπει να εξασφαλίζεται η 
τήρηση της ελάχιστης επιφάνειας ανά εκπαιδευόμενο. 

Β' Εξειδικευμένα Κέντρα Περιφερειακής Εμβέλειας 

α. Ο ελάχιστος συνολικός χώρος των Εξειδικευμένων 
Κέντρων Περιφερειακής Εμβέλειας πρέπει να είναι 100 
τ.μ. στα οποία δεν συμπεριλαμβάνονται οι υπαίθριοι και οι 
βοηθητικοί χώροι (όπως αποθηκευτικοί χώροι, ο χώρος 
του λεβητοστασίου και ο χώρος του ανελκυστήρα). 

Κατ’ εξαίρεση για τα πολεοδομικά συγκροτήματα Αθη¬ 
νών - Πειραιώς και Θεσσαλονίκης ο συνολικός χώρος του 
Εξειδικευμένου Κέντρου πρέπει να είναι 250 τ.μ. 

β. Τα εδάφια β - στ της προηγούμενης παραγράφου 
εφαρμόζονται αναλόγως. 

5. Διοικητικό Προσωπικό 

α. Τα ΚΕΚ και Εξειδικευμένα Κέντρα Εθνικής Εμβέ¬ 
λειας πρέπει να διαθέτουν κατ’ ελάχιστον 5 άτομα Διοικη¬ 
τικό προσωπικό με σύμβαση εργασίας αορίστου ή ορισμέ¬ 
νου χρόνου. Στα άτομα αυτά δεν περιλαμβάνεται ο Διευ¬ 
θυντής Εκπαίδευσης. 

Ο Διευθυντής Εκπαίδευσης ή Διευθυντής Σπουδών θα 
πρέπει να έχει εμπειρία στο σχεδίασμά, την οργάνωση. 

την εκτέλεση και την αξιολόγηση εκπαιδευτικών προ¬ 
γραμμάτων και να έχει σχέση εργασίας αορίστου ή ορισμέ¬ 
νου χρόνου, ή να είναι μέτοχος στο Κέντρο κατάρτισης. 

Το Διοικητικό Προσωπικό και ο Δ/ντής Σπουδών στα 
Κ.Ε.Κ. και στα Εξειδικευμένα Κέντρα Εθνικής Εμβέλειας 
των Δημοσίων Φορέων και των ΝΠΔΔ μπορούν να είναι 
μόνιμοι με σύμβαση εργασίας αορίστου ή ορισμένου χρό¬ 
νου, υπάλληλοι. 

Τουλάχιστον ένα από τα μέλη του Διοικητικού Προσωπι¬ 
κού θα πρέπει να έχει ειδίκευση όχι μόνο στα λογιστικά 
αλλά και στον οικονομικό σχεδίασμά κοινοτικών προγραμ¬ 
μάτων θα είναι δε συνυπεύθυνο για την τήρηση του προϋ¬ 
πολογισμού, την ορθολογικότητα του κόστους και την 
υποβολή των οικονομικών εκθέσεων στο Υπουργείο Ερ¬ 
γασίας. 

Τουλάχιστον ένα από τα μέλη του Διοικητικού Προσωπι¬ 
κού πρέπει να γνωρίζει καλώς Η/Υ και προγράμματα στα¬ 
τιστικά και βάσεις δεδομένων θα είναι δε αρμόδιο να τηρεί 
στοιχεία που θα καθορισθούν από εμπειρογνώμονες αξιο¬ 
λόγησης και θα προορίζονται για την αξιολόγηση των προ¬ 
γραμμάτων. 

β. Τα ΚΕΚ και τα Εξειδικευμένα Κέντρα Περιφερειακής 
εμβέλειας πρέπει να διαθέτουν τουλάχιστον τρία (3) 
άτομα διοικητικού προσωπικού με σύμβαση εργασίας ορι¬ 
σμένου ή αορίστου διαρκείας. 

Ειδικά για ΚΕΚ και Εξιδεικευμένα Κέντρα Περιφερεια¬ 
κής εμβέλειας που εδρεύουν στα Πολεοδομικά συγκροτή¬ 
ματα Αθηνών - Πειραιώς και θεσ/νίκης το Διοικητικό προ¬ 
σωπικό πρέπει να είναι τουλάχιστον τέσσερα (4) άτομα. 

Στο ανωτέρω προσωπικό περιλαμβάνεται και ο Δ/ντής 
Σπουδών. Κατά τα άλλα ισχύουν τα οριζόμενα για το 
εθνικό επίπεδο. 

γ. Τουλάχιστον δύο (2) μέλη του διοικητικού προσωπι¬ 
κού πρέπει να παρακολουθήσουν το ειδικά ταχύρυθμο 
πρόγραμμα εκπαίδευσης εκπαιδευτών του εδαφίου δ 
παρ. 2 του άρθρου αυτού. 

Άρθρο 4 

Φορείς Συνοδευτικών Υποστηρικτικών Υπηρεσιών 

1. Τις Συνοδευτικές Υποστηρικτικές Υπηρεσίες 
(Σ.Υ.Υ.) προς τα άτομα των ομάδων - στόχων του Ε.Π. πα¬ 
ρέχουν εξειδικευμένοι φορείς του Δημοσίου, Κοινωνικού 
ή Ιδιωτικού Τομέα των οποίων η ιδρυτική πράξη προβλέπει 
ως κύριο σκοπό την παροχή επαγγελματικών ή εθελοντι¬ 
κών υπηρεσιών προς ειδικές κατηγορίες πληθυσμού ή 
ομάδες που εντάσσονται στο Ε.Π. 

2. Οι ανωτέρω φορείς πρέπει να πληρούν τις ακόλουθες 
προδιαγραφές: 

α. Αποδεδειγμένη ειδίκευση και εμπειρία τουλάχιστον 
τριών (3) ετών είτε στα θέματα της πληθυσμιακής ομάδας 
- στόχου προς την οποία θα προσφερθούν οι συνοδευτι¬ 
κές υποστηρικτικές υπηρεσίες, είτε στο είδος της απαι- 
τούμενης υπηρεσίας. 

Την εξειδίκευση ή την εμπειρία αρκεί να διαθέτει ο Δ/ 
νων τον φορέα ή στέλεχος του φορέα. 

β. Ειδικευμένο επιστημονικό προσωπικό, μόνιμο ή με 
σύμβαση εργασίας, ορισμένου ή αορίστου διαρκείας, ή με 
σύμβαση έργου για την κάλυψη των κυρίων υπηρεσιών κα¬ 
θώς και εξωτερικούς συνεργάτες για την κάλυψη εκτά¬ 
κτων αναγκών. 

Η εμπειρία του επιστημονικού προσωπικού πρέπει να 
είναι τουλάχιστον τριετής. 


Η γνώση των ιδιαιτεροτήτων και προβλημάτων των πλη- 
θυσμιακών ομάδων προς τις οποίες απευθύνονται είναι 
στοιχείο που συνεκτιμάται, και αποδεικνύεται με κάθε 
πρόσφορο επίσημο αποδεικτικό στοιχείο (βεβαιώσεις, πι¬ 
στοποιητικά, επίσημα έγγραφα κ.λπ.) 

γ. Μόνιμες υποδομές (ενοικιαζόμενες ή ιδιόκτητες ή 
κατά παραχώρηση) με οργανωμένα γραφεία και σύγχρονο 
εξοπλισμό που περιλαμβάνει κατ’ ελάχιστο Η/Υ, φωτοα¬ 
ντιγραφικό μηχάνημα, τηλέφωνα και ΡΑΧ καθώς και πρό¬ 
σθετο εξοπλισμό κατάλληλο για την παροχή συνοδευτικών 
υποστηρικτικών υπηρεσιών κατά ομάδα - στόχο. 

Ο πρόσθετος εξοπλισμός περιγράφεται σε υπεύθυνη 
δήλωση του Ν. 1599/86 που υπογράφεται από τον Δ/ 
νοντα τον φορέα. 

δ. Διοικητικό προσωπικό τουλάχιστον δύο (2) ατόμων ει¬ 
δικευμένων στη μηχανογράφηση για την τήρηση των δια¬ 
χειριστικών στοιχείων και των πληροφοριών δράσης του 
φορέα. 

3. Η παράγραφος 8 του άρθρου 4 της απόφασης αριθ. 
115372/94 εφαρμόζεται αναλόγως. 

4. Εμπειρία στην εφαρμογή Κοινοτικών Προγραμμάτων 
για την παροχή Σ.Υ.Υ., διασυνδέσεις και ανταλλαγές με 
αντίστοιχες προς την ειδίκευση του φορέα, φορείς των 
χωρών - μελών της Ευρωπαϊκής Ένωσης, είναι στοιχεία 
που συνεκτιμώννται. 

5. Οι Συνοδευτικές και Υποστηρικτικές Υπηρεσίες πα¬ 
ρέχονται στους χώρους των ΚΕΚ ή των εξειδικευμένων 
Κέντρων, καθώς και στους χώρους όπου στεγάζεται ο φο¬ 
ρέας παροχής ΣΥΥ. Σε περίπτωση που τα γραφεία του φο- 
ρέως παροχής ΣΥΥ ευρίσκονται σε απόσταση μεγαλύτερη 
των χιλιομέτρων από τους χώρους κατάρτισης, τα ΚΕΚ 
εξασφαλίζουν στο φορέα ειδικό Γ ραφείο. 

6. Τα στελέχη που παρέχουν ΣΥΥ έχουν τη δυνατότητα, 
κατόπιν συνεννοήσεως με τους εκπαιδευτές, να παρίστα- 
νται ως παρατηρητές κατά τη διάρκεια διδασκαλίας, τόσο 
στη θεωρητική όσο και στην πρακτική άσκηση. 

Άρθρο 5 
Διαδικασίες 

1. Τα ΚΕΚ και τα Εξειδικευμένα Κέντρα καθώς και οι 
φορείς ΣΥΥ υποβάλλουν αίτηση σε ειδικό έντυπο προκει- 
μένου να διαπιστωθεί η επάρκειά τους. 

Μαζί με την αίτηση υποβάλλουν: 

α. Τα δικαιολογητικά και τις υπεύθυνες δηλώσεις που 
προβλέπονται στην απόφαση αριθ. 115372/11.11.1994, 
εφόσον πρόκειται για ΚΕΚ ή για Εξειδικευμένα Κέντρα. 

β. Τα δικαιολογητικά και τις υπεύθυνες δηλώσεις που 
αποδεικνύουν τη συμμόρφωσή τους με τις ειδικές προδια¬ 
γραφές που ορίζονται στα άρθρα 2,3 και της παρούσης. 

γ. Υπεύθυνη δήλωση του Ν. 1599/88 περί της ακρί¬ 
βειας των υποβαλλομένων στο Υπουργείο Εργασίας, στοι¬ 
χείων. 

2. Η απόφαση αριθ. 115372/11.11.94 του Υφυπουρ¬ 
γού Εργασίας εφαρμόζεται αναλόγως σε σχέση με τα 
απαιτούμενα δικαιολογητικά. 

3. Τα ΚΕΚ που έχουν ήδη υποβάλλει στο Υπουργείο Ερ¬ 
γασίας αίτηση και δικαιολογητικά στα πλαίσια της απόφα¬ 
σης 115372/94, για τη συνεχιζόμενη επαγγελματική κα¬ 
τάρτιση μπορούν να υποβάλλουν συμπληρωματική αίτηση 

στο ειδικό έντυπο, αυνοδευόμενη με τ’ απαραίτητα δι- 
καιολογητικό της προηγούμενης παραγράφου. 

Άρθρο 6 

Τομέας Ψυχικής Υγείας και Νοητικής Υστέρησης 
που καλύπτεται από Υπηρεσίες Ψυχικής Υγείας 

1. Η υλοποίηση ενεργειών του Ε.Π. στον τομέα της Ψυ¬ 
χικής Υγείας και της νοητικής υστέρησης που καλύπτεται 
από Υπηρεσίες Ψυχικής Υγείας γίνεται από οργανωμέ¬ 
νους Φορείς, οι οποίοι εξασφαλίζουν αυτοτελώς ή με 
εταιρική σχέση τη δέσμη των πολυδιάστατων και αλληλο- 
συμπληρούμενων ενεργειών που διαμορφώνουν την πο¬ 
ρεία ένταξης/επανένταξης των αποκλεισμένων ατόμων 
με τη μορφή ολοκληρωμένων προγραμμάτων. 

2. Κατά τη μεταβατική περίοδο και μέχρι εκδόσεως νεο- 
τέρας σχετικής Υπουργικής Απόφασης θεωρούνται πιστο¬ 
ποιημένοι με την έννοια της προηγούμενης παραγράφου, 
οι φορείς που ανέπτυξαν δομές στα πλαίσια του Κανονι¬ 
σμού ΕΟΚ 815/84 ή και συμμετείχαν στην Ψυχιατρική με¬ 
ταρρύθμιση όπως αυτοί προσδιορίζονται με απόφαση του 
Υπουργού Υγείας - Πρόνοιας και Κοινωνικών Ασφαλίσεων 
και παρέχουν υπηρεσίες που διαμορφώνουν την πορεία 
της κοινωνικοοικονομικής ένταξης/επανένταξης των απο¬ 
κλεισμένων ατόμων. Για την πιστοποίηση των φορέων αυ¬ 
τών των παραγράφων 1 και 2 του άρθρου αυτού ισχύουν 
κατά την εφαρμογή της Υπουργικής Απόφασης αυτής, 
μόνο τα αναγραφόμενα στα άρθρα ένα (1), δύο (2), έξι (6), 
επτά (7) του Κεφ. Α και τα άρθρα εννέα (θ), έντεκα (11) 
και δώδεκα (12) του Κεφ. Β της παρούσας Υπουργικής 
Απόφασης. 

Άρθρο 7 

1. Οι ενέργειες του Ε.Π. στον Τομέα της Ψυχικής 
Υγείας και της Νοητικής Υστέρησης που καλύπτεται από 
Υπηρεσίες Ψυχικής Υγείας υλοποιούνται: 

α) Γ ια ψυχικά ασθενείς και για άτομα πάσχοντα από νοη- 
τική υστέρηση που διαβιούν εντός των κρατικών ψυχια¬ 
τρείων και είναι εκπαιδεύσιμοι. 

β) Γ ια ψυχικά ασθενείς που διαβιούν εκτός των κρατι¬ 
κών ψυχιατρείων αλλά υποστηρίζονται από υπηρεσίες ψυ¬ 
χικής υγείας. 

2. Η διαδικασία χαρακτηρισμού των ψυχικά ασθενών και 
των ατόμων που πάσχουν από νοητική υστέρηση ως εκ- 
παιδεύσιμων, η ένταξή τους σε προγράμματα καταπολέ¬ 
μησης του Αποκλεισμού από την αγορά εργασίας, η μέθο¬ 
δος παροχής των απαιτουμένων υπηρεσιών, η εξέλιξη, πα¬ 
ρακολούθηση και αξιολόγηση των προγραμμάτων, καθο¬ 
ρίζονται με την υπ' αριθ. (Α 2) απόφαση του Υπουργού 
Υγείας, Πρόνοιας και Κοινωνικών Ασφαλίσεων. 

ΚΕΦΑΛΑΙΟ Β' 

ΣΥΣΤΗΜΑ ΔΙΑΧΕΙΡΙΣΗΣ, ΠΑΡΑΚΟΛΟΥΘΗΣΗΣ & ΕΛΕΓ¬ 
ΧΟΥ ΤΩΝ ΕΝΕΡΓΕΙΩΝ ΤΟΥ ΕΠΙΧΕΙΡΗΣΙΑΚΟΥ ΠΡΟ¬ 
ΓΡΑΜΜΑΤΟΣ 

Άρθρο 8 · 
ΠΡΟΓΡΑΜΜΑΤΙΣΜΟΣ 

1. Το Υπουργείο Εργασίας έχει την ευθύνη διαχείρισης 
του Επιχειρησιακού Προγράμματος «Καταπολέμηση του 
Αποκλεισμού από την αγορά εργασίας». 

2. Το Υπουργείο Εργασίας σε εθνικό επίπεδο και οι Γε¬ 


νικές Γραμματείες Περιφέρειας, σε Περιφερειακό επί¬ 
πεδο έχουν την ευθύνη προγραμματισμού και σχεδιασμού 
των ενεργειών για αποκλεισμένους από την αγορά εργα¬ 
σίας που εμπίπτουν στο Επιχειρησιακό Πρόγραμμα και στα 
ΠΕΠ αντιστοίχως, που πραγματοποιούνται ως ακολού¬ 
θως: 

Α. Σε εθνικό επίπεδο 

α) Προκειμένου να διαμορφώσει πρόγραμμα δράσης, το 
Υπουργείο Εργασίας επικουρείται από ομάδα εργασίας με 
τη μορφή προγραμματικού κύκλου. 

Στον προγραμματικό κύκλο τον οποίο συντονίζει εκπρό¬ 
σωπος του Υπουργείου Εργασίας μετέχουν: 

α.α. Εκπρόσωποι των, κατά περίπτωση, αρμόδιων φο¬ 
ρέων διαμόρφωσης πολιτικής και στρατηγικής για τις ομά¬ 
δες - στόχους του Ε.Π. 

β.β. Εκπρόσωποι των φορέων συνχρηματοδότησης των 
ενεργειών. 

γ.γ. Εκπρόσωποι των Κοινωνικών εταίρων, των μη Κυ- ’ 
βερνητικών Οργανώσεων και των Οργανώσεων των ομά¬ 
δων - στόχων. 

Σε περίπτωση κατά την οποία ο προγραμματικός κύκλος 
εξετάζει θέματα που αναφέρονται σε συγκεκριμένη Περι¬ 
φέρεια, στη συνεδρίαση συμμετέχει και εκπρόσωπος της 
συγκεκριμένης Περιφέρειας. 

β. Ο προγραμματικός κύκλος προκειμένου να ολοκλη¬ 
ρώσει τις προτάσεις του στο Υπουργείο Εργασίας μπορεί 
να συνεργάζεται με φορείς της Τοπικής Αυτοδιοίκησης α’ 
και β' βαθμού ή οργανώσεων που εκπροσωπούν την Το¬ 
πική Αυτοδιοίκηση, καθώς και φορείς υλοποίησης ενερ¬ 
γειών του Δημοσίου ή του Ιδιωτικού τομέα. 

γ. Οι προτεραιότητες που περιλαμβάνει το πρόγραμμα 
δράσης, κατά τη μεταβατική περίοδο είναι: 

- οι ενέργειες δημοσιότητας του Ε.Π.. 

- οι μελέτες πεδίου και εφαρμογής, 

- ο προσδιορισμός των περιοχών υλοποίησης προγραμ¬ 
μάτων ανάλογα με τον εντοπισμό του πληθυσμού των ομά¬ 
δων - στόχων, 

- η καταγραφή και ιεράρχηση προτάσεων προς υλοποί¬ 
ηση 

- εκπόνηση σχεδίου αξιολόγησης της εφαρμογής των 
προγραμμάτων. 

δ. Τό πρόγραμμα δράσης αφού εγκριθεί από την Επι¬ 
τροπή Παρακολούθησης του Ε.Π. κοινοποιείται στις Γενι¬ 
κές Γραμματείες Περιφέρειας για να λάβουν γνώση των 
ενεργειών του εθνικοθύ σκέλους που θα πραγματοποιη¬ 
θούν στην Περίφέρειά τους. 

ε. Το Υπουργείο Εργασίας προκηρύσσει την έναρξη 
εφαρμογής του Ε.Π. κατά υποπρόγραμμα ή και κατά κατη¬ 
γορία των ομάδων - στόχων που περιλαμβάνονται σ’ αυτό. 

Στην προκήρυξη ορίζονται οι προτεραιότητες των ενερ¬ 
γειών όπως έχουν προκύψει από τον προγραμματικό κύ¬ 
κλο και εφόσον αυτό είναι δυνατόν οι θεματικές ενότητες 
των ενεργειών. 

στ) Δικαίωμα εκδήλωσης ενδιαφέροντος στην ανωτέρω 
προκήρυξη έχουν: 

α.α. οι πιστοποιημένοι φορείς (ΚΕΚ και Φορείς ΣΥΥ) 
που παρουσιάζουν προτάσεις με τη μορφή ολοκληρωμέ¬ 
νων προγραμμάτων υπό εταιρική σχέση. 

β.β. Τα πιστοποιημένα Εξειδικευμένα Κέντρα που πα¬ 
ρουσιάζουν προτάσεις με τη μορφή ολοκληρωμένων προ¬ 
γραμμάτων αυτοτελώς, εφόσον καλύπτουν το σύνολο των 
ενεργειών ή σε εταιρική σχέση με πιστοποιημένους <ρο- 

ρείς του προηγουμένου εδαφίου. 

Προτεραιότητα έχουν οι φορείς εθνικής εμβέλειας. 

ζ. Η αξιολόγηση των ολοκληρωμένων προγραμμάτων γί¬ 
νεται σύμφωνα με το Σύστημα αξιολόγησης - βαθμολόγη¬ 
σης και κατά τη διαδικασία που ορίζονται με απόφαση του 
Υπουργού Εργασίας. 

Η έγκριση υλοποίησης προτάσεων γίνεται από το 
Υπουργείο Εργασίας μετά από εισήγηση της αρμόδιας 
Επιτροπής Αξιολόγησης, που αποτελείται από: 

- Εκπρόσωπο του Υπουργείου Εργασίας, ο οποίος και 
προεδρεύει, 

- Εκπρόσωπο των Φορέων Προγραμματισμού, κατά πε¬ 
ρίπτωση, 

- Ειδικό Εμπειρογνώμονα που ορίζεται από το Υπουρ¬ 
γείο Εργασίας σε συνεργασία με την Επιτροπή της Ευρω¬ 
παϊκής Ένωσης. 

Β. Σε Περιφερειακό επίπεδο. 

α. Σε επίπεδο Περιφέρειας την ευθύνη διαμόρφωσης 
του προγράμματος δράσης για αποκεισμένους από την 
αγορά εργασίας στα πλαίσια των ΠΕΠ έχουν οι Γενικές 
Γραμματείες Περιφέρειας. 

Πλαισιώνονται από ομάδα εργασίας με τη μορφή προ¬ 
γραμματικού κύκλου αντίστοιχη με εκείνη του εθνικού 
επιπέδου. 

Προκειμένου να συντονισθούν τα διάφορα προγραμμα¬ 
τικά επίπεδα οι Γενικές Γραμματείες Περιφέρειας συ¬ 
γκροτούν πρόγραμμα δράσης αντίστοιχο προς το 
εθνικό». 

Οι ενδιαφερόμενοι φορείς (Τοπική Αυτοδιοίκηση Α’ και 
Β' βαθμού, μη κυβερνητικές οργανώσεις των ομάδων στό¬ 
χων, επαγγελματικές οργανώσεις και Κεντρικοί Φορείς 
υλοποίησης που πρόκειται να υλοποιήσουν προγράμματα 
στη συγκεκριμένη Περιφέρεια) υποβάλλουν τις προτάσεις 
τους στις Νομαρχίες και σπς Γενικές Γραμματείες Περι¬ 
φέρειας, προκειμένου να ληφθούν υπόψη στο πρόγραμμα 
δράσης. 

Το σχέδιο δράσης της Γενικής Γραμματείας Περιφέ¬ 
ρειας εγκρίνεται από το Περιφερειακό Συμβούλιο και την 
αρμόδια Επιτροπή Παρακολούθησης. 

β. Το σχέδιο δράσης ανακοινώνεται και προκηρύσσεται 
από τις Γ ενικές Γ ραμματείες Περιφέρειας. 

Δικαίωμα εκδήλωσης ενδιαφέροντος έχουν οι φορείς 
της παραγράφου στ' του άρθρου αυτού. Προτεραιότητα 
έχουν οι αντίστοιχοι φορείς Περιφερειακής Εμβέλειας. 

γ. Οι προτάσεις ολοκληρωμένων προγραμμάτων αξιολο¬ 
γούνται με το σύστημα αξιολόγησης βαθμολόγησης και τη 
διαδικασία που θα καθορισθεί με απόφαση του Υπουργού 
Εργασίας. 

Η έγκριση της υλοποίησης γίνεται από τη Γενική Γραμ- 
ματεία Περιφέρειας μετά από εισήγηση της αμρόδιας Επι¬ 
τροπής που ορίζεται με την πιο πάνω απόφαση, η σύνθεση 
της οποίας είναι ανάλογη με την προβλεπόμενη, για το 
Εθνικό σκέλος. 

Άρθρο 9 
ΕΤΑΙΡΙΚΗ ΣΧΕΣΗ 

1. Η υλοποίηση των ολοκληρωμένων προγραμμάτων 
αναλαμβάνεται από πιστοποιημένους φορείς, σύμφωνα 
με το προηγούμενο άρθρο που συνδέονται μεταξύ τους σε 
εταιρική σχέση. 

2. Η εταιρική σχέση με την ανωτέρω μορφή περιλαμβά¬ 
νει τουλάχιστον ένα Φορέα του Δημόσιου τομέα (Δημόσιο 


ή ΝΠΔΔ) ή Οργανισμό Τοπικής Αυτοδιοίκησης, πρώτου ή 
δεύτερου βαθμού, ή ΝΠΙΔ που ανήκει στον ευρύτερο δη¬ 
μόσιο τομέα. 

3. Στην εταιρική σχέση που αφορά την υλοποίηση ολο¬ 
κληρωμένων προγραμμάτων το Υπ. 1, συμμετέχει ένα 
ΝΠΔΔ του Υπουργείου Υγείας, Πρόνοιας και Κοινωνικών 
Ασφαλίσεων ή ο ΟΑΕΔ, ή ΝΠΙΔ εποπτευόμενο από το 
Υπουργείο Υγείας Πρόνοιας και κοινωνικών Ασφαλίσεων, 
σύμφωνα με τις διατάξεις της παρ. 3 του άρθρου 11 του Ν. 
2072/92 (ΦΕΚ 125/92). 

4. Ο συντονισμός των ολοκληρωμένων Προγραμμάτων 
που αναλαμβάνει η εταιρική σχέση ενεργείται από συντο¬ 
νιστική Επιτροπή, στην οποία εκπροσωπούνται οι φορείς 
που συμμετέχουν σ’ αυτή μετά από συμφωνία μεταξύ τους 
που καταγράφεται στην μεταξύ τους σύμβαση, επικυρω¬ 
μένο αντίγραφο της οποίας κατατίθεται μαζί με την πρό¬ 
ταση του ολοκληρωμένου προγράμματος. Την οικονομική 
διαχείριση των ενεργειών των ολοκληρωμένων προγραμ¬ 
μάτων αναλαμβάνει το Υπουργείο Εργασίας. 

Άρθρο 10 

ΕΠΙΛΕΞΙΜΑ ΠΡΟΓΡΑΜΜΑΤΑ 

1. Επιλέξιμα είναι τα ολοκληρωμένα προγράμματα που 
περιλαμβάνουν δέσμη πολυδιάστατων και αλληλοσυμπλη- 
ρούμενων ενεργειών που διαμορφώνουν την πορεία έντα¬ 
ξης / επανένταξης στην αγορά εργασίας των αποκλεισμέ¬ 
νων προσώπων». 

Σε κάθε ολοκληρωμένο πρόγραμμα αρκεί ή ένταξη μιας 
από τις κύριες και μιας από τις συνοδευτικές - υποστηρι¬ 
κτικές υπηρεσίες. 

Προτάσεις μεμονωμένων ενεργειών δεν είναι επιλέξι¬ 
μες. 

2. Οι προτάσεις των ολοκληρωμένων προγραμμάτων 
υποβάλλονται σε ειδικό έντυπο αίτησης που συντάσσεται 
από το Υπουργείο Εργασίας. 

3. Τα ολοκληρωμένα προγράμματα πρέπει να περιλαμ¬ 
βάνουν: 

α. αναφορά της περιοχής, στην οποία θα εφαρμοσθεΐ 
με επεξήγηση της επιλογής της συγκεκριμένης περιοχής 
σε σχέση με την ομάδα - στόχο ή κατηγορία αυτής. 

β. περιγραφή των στόχων του ολοκληρωμένου προ¬ 
γράμματος και κυρίως των ενεργειών που θα διευκολύ¬ 
νουν την πρόσβαση των αποκλεισμένων στην κατάρτιση 
και την αγορά εργασίας, 

γ. Χρονοδιάγραμμα υλοποίησης των ενεργειών του ολο¬ 
κληρωμένου προγράμματος, καθώς και των επί μέρους 
ενεργειών. 

δ. προβλεπόμενο αριθμό ατόμων, ηλικία και φύλο. 

ε.· Ακριβή προϋπολογισμό του ολοκληρωμένου προ¬ 
γράμματος καθώς και αναλυτικό προϋπολογισμό κάθε 
προβλεπόμενης ενέργειας. 

στ. Μεθοδολογία για τήν υλοποίηση, τη διαχείριση, το 
συντονισμό και την εσωτερική αξιολόγηση. 

ζ. Πληροφορίες για την τυχόν εμπειρία των φορέων που 
εμπλέκονται στο ολοκληρωμένο πρόγραμμα σε εφαρμογή 
Κοινοτικών Προγραμμάτων. 

η. Λεπτομερές σχέδιο και περιγραφή της εφαρμογής 
υποστηρικτικών ενεργειών με αιτιολόγηση του είδους των 
ενεργειών που προτείνονται. 

4. Τα δικαιολογητικά που πρέπει να υποβληθούν μαζί με 
την πρόταση είναι: 

α. στοιχεία σύστασης της εταιρικής σχέσης (συμβάσεις 

ή ιδρυτική πράξη, στοιχεία αναγγελίας στις ΔΟΥ κλπ.), 

β. για τις ενέργειες επαγγελματικής κατάρτισης που τυ¬ 
χόν περιλαμβάνονται στο ολοκληρωμένο πρόγραμμα, τα 
δικαιολογητικά που προβλέπονται στο άρθρο 11 (στοιχεία 
α-δ) της αρ. 115373/94 απόφασης του Υπουργού Εργα¬ 
σίας. 

γ. Κατάσταση επιστημονικού και λοιπού προσωπικού 
που θα απασχοληθεί για την παροχή των ενεργειών (κυ¬ 
ρίων και ΣΥΥ), εκτός επαγγελματικής κατάρτισης, που πε¬ 
ριλαμβάνονται στο ολοκληρωμένο πρόγραμμα, καθώς και 
κατάσταση του διοικητικού και βοηθητικού προσωπικού 
με σύντομα βιογραφικά σημειώματα, από τα οποία θα 
προκύπτουν: 

- τα προσόντα σε συνάφεια με τα κριτήρια πιστοποίη¬ 
σης, 

- η εμπειρία και οι εξειδικευμένες γνώσεις στα θέματα 
των Κοινωνικών προβλημάτων της ομάδας - στόχου, στην 
οποία επαευθύνεται το πρόγραμμα. 

δ. Το άρθρο 12 της απόφασης αριθμ. 115373/94 του 
Υπουργού Εργασίας εφαρμόζεται αναλόγως με τις παρα¬ 
κάτω προσαρμογές: 

α.α. Στο εδάφιο 1.5: «Δεν επιτρέπεται η αντικατάσταση 
των εκπαιδευτών και του προσωπικού για τις ενέργειες, 
εκτός επαγγελματικής κατάρτισης, που έχουν περιληφθεί 
στην αρχική πρόταση, η οποία συνυποβλήθηκε με την αί¬ 
τηση και εγκρίθηκε». 

β.β. Στο εδάφιο 2.1: «Βεβαίωση - δήλωση της έναρξης 
υλοποίησης του προγράμματος στην οποία πρέπει να πε¬ 
ριλαμβάνονται τα παρακάτω: 

- ο τόπος υλοποίησης κάθε ενέργειας του προγράμμα¬ 
τος (ακριβής δ/νση, σύμφωνα με τις υποδομές που έχουν 
δηλωθεί για την πιστοποίηση), 

- το ορολόγιο πρόγραμμα για ενέργειες επαγγελματικής 
κατάρτισης, 

- κατάσταση των ατόμων που καλύπτει το πρό¬ 
γραμμα, 

- κατάσταση εκπαιδευτών και προσωπικού που θα χρη¬ 
σιμοποιηθεί για κάθε είδους ενέργεια χωριστά, 

- το αναλυτικό περιεχόμενο του προγράμματος, 

- η διαδικασία επιλογής των χρηστών. 

Άρθρο 11 

ΕΠΙΛΕΞΙΜΕΣ ΔΑΠΑΝΕΣ 

1. Επιλέξιμες θεωρούνται όλες οι προβλεπόμενες στα 
άρθρα 7 και 8 της απόφασης αρ. 115373/94 του Υπουρ¬ 
γού Εργασίας για τις ενέργειες επαγγελματικής κατάρτι¬ 
σης που περιλαμβάνονται στα ολοκληρωμένα προγράμ¬ 
ματα. 

2. Δαπάνες προσωπικού (επιστημονικού, υποστηρικτι¬ 
κού, διοικητικού) για τις άλλες κύριες ή συνοδευτικές - 
υποστηρικτικές ενέργειες με ανάλογη εφαρμογή των 
όρων και των προϋποθέσεων που προβλέπονται για το δι¬ 
δακτικό προσωπικό στην παράγραφο 1 του άρθρου 7 της 
παραπάνω απόφασης. 

3. Δαπάνες για τα άτομα των ομάδων - στόχου του προ¬ 
γράμματος, όπως έξοδα μετακίνησης, διατροφής, διαμο¬ 
νής, επιδομάτων κ.λπ., κατά περίπτωση και εφόσον δι¬ 
καιολογούνται από το είδος των ενεργειών με αντίστοιχα 
παραστατικά. 

4. Δαπάνες για αναλώσιμα, κατανάλωση και εξοπλισμό 
με ανάλογη εφαρμογή της παραγράφου 2 του άρθρου 8 
της ανωτέρω απόφασης. 


5. Έμμεσες δαπάνες με ανάλογη εφαρμογή του άρ¬ 
θρου 8 της ανωτέρω απόφασης. 

Αρθρο 12 
ΛΟΙΠΟΙ ΟΡΟΙ 

1. Το συνολικό ωριαίο κόστος των ενεργειών του ολο¬ 
κληρωμένου προγράμματος ως προς την κατάρτιση ορίζε¬ 
ται στο επίπεδο των ενεργειών συνεχιζόμενης επαγγελ¬ 
ματικής κατάρτισης που καθορίζεται στο άρθρο 10 της 
απόφασης αριθμ. 115373/94 του Υπουργού Εργασίας 
(παρ. 1 α, 2α, 3 και 5). 

Το ωριαίο κόστος των ΣΥΥ κατά την μεταβατική πε¬ 
ρίοδο εξετάζεται κατά περίπτωση. 

2. Το άρθρο 13, 14 και 15 της ανωτέρω απόφασης 
εφαρμόζονται αναλόγως. 

3. Τα ΚΕΚ, Εξειδικευμένα Κέντρα και οι φορείς παρο¬ 
χής ΣΥΥ οφείλουν να τηρούν ειδικό λογαριασμό για τις 
ενέργειες του Επιχειρησιακού Προγράμματος και οι πλη¬ 
ρωμένες να πραγματοποιούντια μόνο με επιταγές. 

Η απόφαση αυτή ισχύει μέχρι 31.12.1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 1995 

Ο ΥΦΥΠΟΥΡΓΟΣ 

ΓΙΩΡΓΟΣ Αθ. ΑΔΑΜΟΠΟΥΛΟΣ 
-♦- 

Αριθ. ΔΥ1γ/οικ17189 (2) 

Καθορισμός αριθμού των ανά εξάμηνο επαναπροσλαμβα- 

νομένων υπαλλήλων κατά ειδικότητα σε Κρατικούς 

Παιδικούς και Βρεφονηπιακούς Σταθμούς, αρμοδιότη¬ 
τας του Υπουργείου Υγείας, Πρόνοιας και Κοινωνικών 

Ασφαλίσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, 

ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 παρ. 5 και 10 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων Διοίκησης (ΦΕΚ 28/Α/ 
94)». 

2. Την αριθμ. ΔΙΠΙΔΔ/Α2/7497/15.3.94 εγκύκλιο του 
Γενικού Γραμματέα του Υπουργείου Προεδρίας της Κυ¬ 
βέρνησης. 

3. Την αριθμ. ΔΥΙγ/οικ. 11858/30.3.95 Κοινή από¬ 
φαση των Υπουργών Προεδρίας της Κυβέρνησης, Οικο¬ 
νομικών και Υγείας, Πρόνοιας και Κοινωνικών Ασφαλί¬ 
σεων, με την οποία καθορίστηκε ο αριθμόπς των επανα- 
προσλαμβανομένων υπαλλήλων στους Κρατικούς Παιδι¬ 
κούς και Βρεφονηπιακούς Σταθμούς, αρμοδιότητας του 
Υπουργείου Υγείας, Πρόνοιας και Κοινωνικών Ασφαλί¬ 
σεων. 

4. Το γεγονός ότι, οι υπηρεσιακές ανάγκες στους Κρα¬ 
τικούς Παιδικούς και Βρεφονηπιακούς Σταθμούς είναι 
επιτακτικές. 

5. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/92. 

6. Το γεγονός ότι η δαπάνη που προκαλείται καλύπτεται 
με εγγεγραμμένη πίστωση στον Κ.Α.Ε. 0111 των προϋπο¬ 
λογισμών των Κρατικών Παιδικών και Βρεφονηπιακών 

Σταθμών ύψους δρχ. 22.400.000 περίπου για το τρέχον 
οικονομικό έτος, αποφασίζουμε: 

I. Καθορίζουμε τον αριθμό των επαναπροσλαμβανομέ- 
νων υπαλλήλων σε Κρατικούς Παιδικούς και βρεφονηπια¬ 
κούς Σταθμούς για το Α' εξάμηνο έτους 1995, κατά ειδι¬ 


κότητα, ως κατωτέρω: 

1) ΝΟΜΑΡΧΙΑ ΚΙΛΚΙΣ 
α) Κ.Π.Σ. ΧΕΡΣΟΥ 

ΥΕ Καθαριστριών 1 

ΥΕ Μαγειρισσών 1 

β) Α’ Κ.Π.Σ. ΚΙΛΚΙΣ 

ΥΕ Βοηθ. Προσωπικού ΜαγειρΙου 1 

γ) Κ.Π.Σ. ΕΥΡΩΠΟΥ 

ΥΕ Μαγειρισσών 1 

δ) Κ.Π.Σ. ΡΥΖΙΩΝ 

ΥΕ Καθαριστριών 1 


ε) Κ.Π.Σ. ΜΟΥΡΙΩΝ 

ΥΕ Βοηθ. Προσωπικού ΜαγειρΙου 1 

2) ΝΟΜΑΡΧΙΑ ΕΥΒΟΙΑΣ 
α) Κ.Π.Σ. ΒΑΣΙΛΙΚΟΥ 

ΥΕ Βοηθ. Προσωπικού Καθαριότητας 1 

β) Κ.Β.Σ. ΧΑΛΚΙΔΑΣ 

ΥΕ Βοηθ. Προσωπικού ΜαγειρΙου 1 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 5 Μαΐου 1995 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. * ΚΟΜ. ΑΣΦ/ΣΕΟΝ 

ΑΛΕΞ. ΠΑΠΑΔΟΠΟΥΛΟΣ Δ. ΚΡΕΜΑΓΠΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


